
ДО                                                                          
ОБЩИНСКИ СЪВЕТ 

ГРАД БУРГАС

ДОКЛАДНА ЗАПИСКА
ОТ

ОТ ДИМИТЪР  НИКОЛОВ

КМЕТ НА ОБЩИНА БУРГАС

Относно: Одобряване на споразумение за сътрудничество и побратимяване между  град Бургас, Република България, и Старе Место, Братислава, Словакия
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В продължение на дългогодишните ни приятелски взаимоотношения  с администрацията на Братислава, реализирането на съвместни инициативи с българското училище там и Българския културен институт, както и гостуване на бургаски изпълнители,  и  след заявен интерес от двете страни за сътруднучество, се стигна до предложението за побратимяване между Старе Место, Братислава и Бургас, и подписване на Споразумение за сътрудничество.
През месец май  предстои посещение на представителна делегация от  централна столочна община Старе Место, Братислава. В нея ще бъдат включени представители на администрацията. Това е отлична възможност за подписване на Споразумение за сътрудничество между гр. Бургас и  Старе Место, Братислава, Словакия. 

Старе Место е обществен, културен, политически и туристически център на Словакия. 
През годините е водена активна кореспонденция между град Бургас и  столична община в Братислава.
 Обсъдено е в детайли и одобрено от администрациите на двата града установяване на приятелски връзки и подписване на Споразумение за сътрудничество в области като икономика, образование, култура, туризъм, социална политика. 
Между двата града съществуват множество прилики и съответно потенциал за партньорство, особено в посока установяване на транспортни връзки с голям потенциал и задълбочаване на икономическите взаимоотношения.

Представители на бизнеса от двата града са заявили интерес към реализирането на общи проекти.

 Партньорството между двата града би разкрило нови възможности и сфери на сътрудничество, като осъществяване на съвместни проекти по програми за побратимени градове, обмяна на опит в културната и образователната сфера, както и в области, в различни сфери.
Според водена комуникация, особено в последните седмици, е налице взаимен интерес от осъществяване на партньорство между двата града. Законът за местното самоуправление и местната администрация в глава осма предвижда това да става въз основа на подписано споразумение.

Предвид изложеното и на основание чл. 61 от Закона за местното самоуправление и местната администрация,  предлагам Общински съвет - Бургас да вземе следното
Р Е Ш Е Н И Е:

1. Одобрява проект на Споразумение за сътрудничество и побратимяване между град Бургас и Старе Место, Братислава,Словакия, което да бъде подписано от Кмета на Община Бургас - Димитър Николов, съгласно приложения проект.
Приложение:

1. Проект на Споразумение за сътрудничество и побратимяване на български, английски и словашки;
2. Информация относно Договорно - правните отношения между Република България и Република Словакия
3. Информация относно Старе Место, Братислава, Словакия
С уважение,
ДИМИТЪР НИКОЛОВ
КМЕТ НА ОБЩИНА БУРГАС









